ขอท้าวความก่อนนะค่ะ ประมาณ10-12ปีที่ผ่านมา มีการการปวดแบบนี้มาก่อนคือปวดท้องเหมือนมีอะไรมาแทงตรงลิ้นปรี่ทะลุไปหลัง อาเจียน เวลาปวดจะมาเป็นพักๆ จะปวดปรีดขึ้นมาแล้วจะหายไป5-10นาทีจะปวดใหม่ การรักษาคราวที่แล้วคือตัดถุงน้ำดีออกและตัดตับอ่อนที่เสียหายออกเล็กน้อย มาคราวนี้อาการแบบเดิมกลับมาจะมีสิทธิ์เป็นตับอ่อนอักเสบอีกรึเปล่าค่ะ อาการปวดจะเน้นจากใต้ลิ้นปรี่ไปหลังและท้องด้านซ้าย ออ!!คุณที่รักษาคราวที่แล้วเขาบอกว่าลำไส้มีจุดดำๆตัดไปได้บางส่วนแต่ไม่สามารถตัดได้หมดให้เรามาสังเกตุอาการเอาเอง อาการครั้งนี้จะเป็นอะไรร้ายแรงไหมค่ะ ปวดหนักมากกินอะไรก็ปวดไปหมดแม้แต่น้ำเปล่า อาเจียนก็มีแต่น้ำเขียวๆเหลืองๆ ชมมาก ช่วยบอกทีค่ะว่าจะเป็นอะไรร้ายแรงไหมค่ะ ทนปวดนอนอยู่ที่บ้าน
สวัสดีค่ะ อาการปวดท้องตรงกลางร้าวไปลิ้นปี่ ร้าวไปหลังดังกล่าวมานั้น อาจจะเป็นเรื่องตับอ่อนอักเสบที่เคยเป็นอยู่เดิม ซึ่งอาจเกิดจากการมีนิ่วในถุงน้ำดีเป็นสาเหตุ แต่หากได้ตัดถุงน้ำดีออกไปแล้วนั้น ไม่น่าจะมีอาการกลับมาอีก ยกเว้นว่าเป็นนิ่วที่เข้าไปค้างในท่อตับอ่อนไปแล้ว หรือมีสาเหตุอื่นๆมากระตุ้นการมีตับอ่อนอักเสบอีก เช่น การใช้ยาบางชนิด หรือตับอ่อนที่มีการตายแล้วอยู่เดิม สาเหตุอื่นๆเช่น กระเพาะอาหารอักเสบ แผลในกระเพาะอาหาร ลำไส้อักเสบ เป็นต้นแนะนำการรีบกลับไปพบแพทย์เพื่อประเมินอาการซ้ำอีกครั้ง หากปวดหนักมากดังกล่าวมา กินไม่ได้เลย อาเจียนเยอะ อาจจะเป็นเรื่องตับอ่อนอักเสบได้มาก และเป็นภาวะที่ควรได้รับการดูแลในรพ.ต่อไปเบื้องต้นรับประทานอาหารอ่อนๆ พยายามจิบน้ำให้มากที่สุด เพื่อให้ร่างกายไม่ขาดน้ำ กินยาแก้ปวดหรือลดไข้ได้ทุก 4-6 ชั่วโมง